Diari Oficial de la Generalitat Valenciana


Sumari del DOGV 4722, del 30-03-2004 (2004/2318)

Actuacions de juí verbal número 133/2003. Cèdula de notificació.
----------------------------------------------------------------

### Dades del document

Número de DOGV
:   4722

Data del DOGV
:   30-03-2004

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/2318


Organisme emissor
:   Jutjat de Primera Instància Número 4 de València

Tipus de document
:   Anunci

Actuacions de juí verbal número 133/2003. Cèdula de notificació. [2004/Q2318]
  
Procediment: assumpte civil 133/2003
  
Juí: juí verbal (desnonament per falta de pagament) 133/2003
  
Part demandant: Consuelo García Albert
  
Part demandada: Francisco Fernández González
  
Al juí a què es fa referència s'ha dictat la resolució el text de la qual, literalment, diu així:
  
«Sentència número 194/2003
  
Jutgessa que la dicta: Amparo Ivars Marín
  
Lloc: València
  
Data: 29 de juliol de 2003
  
María-Amparo Ivars Marín, jutgessa substituta dels jutjats de València, i en funcions al Jutjat de Primera Instància número 4, després d'haver vist i examinat les actuacions de juí verbal ressenyades més amunt, dicte esta resolució:
  
Han sigut parts en el procediment les següents:
  
1. Demandants:
  
Consuelo García Albert, representada per la procuradora María Paz Aparisi Muñoz i dirigida pel lletrat Javier Aparisi Muñoz.
  
2. Demandat:
  
Francisco Fernández González, declarat en rebel·lia.
  
I ha sigut objecte del juí la resolució del contracte d'arrendament d'habitatge per falta de pagament de rendes de l'arrendament i la reclamació de rendes de l'arrendament.
  
La decisió de la present resolució, que s'expressarà al final d'esta resolució, es basa en els antecedents de fet i fonaments de dret que a continuació s'assenyalen.
  
Decisió
  
Que amb l'estimació de la demanda interposada per la representació processal de Consuelo García Albert contra Francisco Fernández González, declare resolt el contracte d'arrendament subscrit el 12 de desembre de 2000 pel que fa a l'habitatge situat al carrer de l'Arquitecte Tolsa, 8, 18a, de València, i condemne el demandat a sotmetre's a esta declaració i a deixar lliure i a entera disposició de la demandant l'habitatge arrendat, amb l'advertència de llançament si no ho fa, i també el condemne al pagament de la quantitat de 625 euros, interessos expressats en el fonament de dret segon de la present resolució, i costes processals.
  
En compliment de l'establit en l'article 248.4 de la Llei Orgànica del Poder Judicial es fa saber a les parts que la present resolució no és ferma, ja que és susceptible de ser recorreguda en apel·lació. Este recurs, de què coneixerà l'Audiència Provincial, s'haurà de preparar davant d'este jutjat dins del termini dels cinc dies següents al de la notificació de la present resolució, i el escrit de preparació haurà de complir els requisits que s'assenyalen en l'article 457.2 de la Llei 1/2000, d'Enjudiciament Civil.
  
I pel fet de portar aparellada la present resolució el llançament, el recurs tan sols s'admetrà si el demandat manifesta, a l'escrit de preparació, tindre pagades les rendes vençudes i les altres quantitats que d'acord amb el contracte haja de tindre pagades a la data en què es presente l'escrit indicat, i s'hi hauran d'acompanyar els justificants que acrediten el pagament o aval bancari que ho garantisca (article 449, apartats 1 i 5, de la llei ans esmentada).
  
Que el secretari expedisca un testimoni de la present resolució, l'unisca a les actuacions en què es va dictar, i porte l'original al llibre de sentències, d'acord amb l'establit en els articles 265 de la Llei Orgànica del Poder Judicial i 213 de la Llei d'Enjudiciament Civil.
  
Esta és la meua sentència, jutjant en primera instància, que pronuncie, mane i firme».
  
En atenció al desconeixement de l'actual domicili o residència de la part demandada, mitjançant la provisió de 24 de febrer de 2004, el jutge, de conformitat amb l'establit en els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del jutjat per a portar a efecte la diligència de notificació de sentència.